text: Fylg við føroyskum fótbólti í Televarpinum
text: #000002
text: Televarpið sendir meira enn 200 fótbóltsdystir við føroyskari luttøku. Fleiri sendingar um føroyskan fótbólt koma eisini á skránna. Prísurin fyri ‘pay pr. view’ hækkar upp í sama prís sum atgongumerkið fyri dystirnar.
text: #000003
text: Leygardagin 4. mars byrjar fótbóltsárið av álvara aftur, tá ið 1. umfar í Betri deildini við monnum er á skránni. Televarpið er við frá fyrsta bríksli og fer aftur í ár at vísa allar 135 dystirnar í kappingini. Televarpið hevur sett sær fyri, at fleiri dystir í Betri deildini við kvinnum skulu vísast. Hetta fer at síggjast aftur í skránni, har talið á kvinnudystum økist.
text: #000004
text: Umframt heimligu kappingina fer Televarpið aftur í ár at vísa dystir hjá A-landsliðnum hjá kvinnum, U-21 landsliðnum hjá monnum, og fylgt verður eisini við feløgunum, sum fara út í Evropa at umboða Føroyar. Í fjør vísti Televarpið tilsamans 202 fótbóltsdystir við føroyskari luttøku. Televarpið fer í ár at framleiða fleiri fótbóltssendingar, og hyggjarin kann gleða seg til upptaktir, greiningar og kjak um føroyskan fótbólt.
text: #000005
text: Príshækking fyri ‘pay pr. view’Televarpið hevur fingið fleiri áheitanir frá feløgum í Betri deildini við monnum um, at dystirnir, sum verða seldir í leysasølu, ‘pay pr. view,’ ikki skulu kosta minni, enn atgongumerkið til sjálvan dystin kostar. Tí hækkar prísurin fyri hvønn einstakan dyst upp í 100 krónur, sum er sami prísur, ið verður tikin fyri atgongumerkið.
text: #000006
text: Televarpið sær seg sum viðspælara hjá feløgunum og vil vera við til at økja um áhugan fyri føroyskum fótbólti. Príshækkingin fyri leysasølu ávirkar ikki kundar, sum hava fast hald hjá Televarpinum.
text: #000007